Diari Oficial de la Generalitat Valenciana


Sumari del DOGV 9353, del 02-06-2022 (2022/4841)

RESOLUCIÓ de 25 de maig de 2022, de la Universitat d'Alacant, per la qual es convoquen proves selectives per a l'ingrés en l'escala de tècnics mitjans d'aquesta (grup A, subgrup A2). Referència B02/22.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4841


Data del document
:   25-05-2022

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 25 de maig de 2022, de la Universitat d'Alacant, per la qual es convoquen proves selectives per a l'ingrés en l'escala de tècnics mitjans d'aquesta (grup A, subgrup A2). Referència B02/22. [2022/4841]  
En compliment del que disposen els articles 183 i 184 dels Estatuts d'aquesta universitat, aprovats per Decret 25/2012, de 3 de febrer, del Consell (DOGV 9 de febrer), i amb la finalitat d'atendre les necessitats de personal d'administració i serveis, aquesta Universitat, fent ús de les competències que li són atribuïdes en l'article 2.2 e) de la Llei orgànica 6/2001, de 21 de desembre, d'universitats, com també en els Estatuts d'aquesta universitat i publicats els Acords del Consell de Govern de la Universitat pels quals s'aprova l'oferta d'ocupació pública per l'any 2020, en el DOGV de data 20 de novembre de 2020, acorda convocar proves selectives per a cobrir 1 plaça corresponent a l'oferta d'ocupació pública per a aqueix mateix any, a través de l'ingrés en l'escala de tècnics mitjans de la Universitat d'Alacant (grup A, subgrup A2). La oferta d'ocupació va ser informada per la Direcció General de Costos de Personal i Pensions Públiques del Ministeri d'Hisenda i Administracions Públiques. La convocatòria d'aquesta plaça ha sigut autoritzada per resolució de la Direcció General d'Universitats.  
  
  
Bases de la convocatòria  
  
1. Normes generals  
1.1. Es convoquen proves selectives per a cobrir 1 plaça del grup A, subgrup A2, escala de tècnics mitjans (referència B02/22), pel sistema general d'accés lliure, per a ocupar llocs del itinerari professional d'administració especial prevenció i salut, en el Servei de Prevenció de la Universitat d'Alacant.  
D'acord amb el que preveu l'acord del Consell de Govern de la Universitat d'Alacant de 27 de gener de 2022, pel qual s'aprova el IV Pla d'Igualtat d'Oportunitats entre Dones i Homes de la Universitat d'Alacant i l'article 61.2.f de la Llei 4/2021, de 16 d'abril, de la Generalitat, de la funció pública valenciana, es fa constar que la distribució percentual en l'escala de tècnics mitjans, itinerari professional d'administració especial prevenció i salut, és de 66,67 % dones i 33,33 % homes, i per tant hi ha infrarepresentació de homes.  
  
1.2. A la present convocatòria hi seran aplicables la Llei orgànica 6/2001, d'universitats, el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, la Llei 4/2021, de 16 d'abril, de la Generalitat, de la funció pública valenciana, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant (DOGV 9 de febrer), la Normativa interna de la Universitat d'Alacant per la qual es regula el sistema de selecció a través del concurs oposició, per a les convocatòries d'ingrés a les diferents escales administratives de la Universitat d'Alacant pel sistema general d'accés lliure (aprovada i modificada per acord de Consell de Govern de data 25 d'octubre de 2019 i 20 de febrer de 2020, respectivament), la Instrucció de Secretaria General i de la Gerència de la Universitat d'Alacant de data 8 de novembre de 2019, per la qual s'estableix l'obligatorietat d'utilitzar mitjans electrònics per a la presentació de sol·licituds, les comunicacions, les notificacions i la resta de la tramitació en els processos de selecció per a l'accés a les escales funcionarials del personal d'administració i altra normativa d'aplicació general.  
  
1.3. El procediment de selecció serà el de concurs oposició, i constarà d'una fase d'oposició, de caràcter obligatori i eliminatori, i una fase de concurs.  
1.4. L'oposició estarà formada pels exercicis següents:  
Primer exercici. Consistirà en un qüestionari amb 4 respostes alternatives en cada pregunta de les quals només una serà la correcta, en què es contestaran preguntes relacionades amb la totalitat del temari i que contindrà un 20 % del total de les preguntes referents a la part I de l'annex I. Constarà com a màxim de 100 preguntes i la duració de l'exercici no podrà ser superior a 90 minuts. Es valorarà de 0 a 10 punts. Cada pregunta contestada erròniament tindrà una penalització d'un terç sobre les correctes i les contestacions en blanc no penalitzaran.  
La puntuació mínima per a superar l'exercici serà de 5 punts.  
La puntuació d'aquest exercici es calcularà aplicant la fórmula següent:  
Puntuació = [(Nombre d'encerts - Nombre d'errors x 1/3) / Nombre total preguntes vàlides de l'exercici] x Nota màxima de l'exercici  
Segon exercici. Consistirà en el desenvolupament per escrit de dos temes triats pel tribunal, d'entre quatre extrets per sorteig en presència dels opositors, dels continguts de la part II del temari que figura en l'annex I. La duració no podrà ser superior a 2 hores. Es valorarà de 0 a 10 punts  
La puntuació mínima per a superar aquest exercici serà de 5 punts.  
Tercer exercici. Exercici pràctic o teoricopràctic relacionat amb la part II del temari que figura en l'annex I, que podrà realitzar-se per escrit o amb els mitjans instrumentals que el tribunal decidisca, que proporcionarà el material, els mitjans i les instruccions que considere adequats per a dur a terme aquestes proves.  
Aquest exercici inclou una presentació oral davant el tribunal, que podrà formular les preguntes, que, en relació amb aquest, estime convenients. Aquesta presentació oral podrà ser gravada.  
La realització de l'exercici, sense incloure la presentació oral, no podrà tindre una duració superior a 1 hora. Es valorarà de 0 a 10 punts.  
La puntuació mínima per a superar aquest exercici serà de 5 punts.  
1.5. Fase de concurs. Es valoraran els mèrits acreditats per les persones aspirants que hagen superat la fase d'oposició. Només podran ser considerats aquells mèrits obtinguts fins a la data en què finalitze el termini de presentació de sol·licituds d'admissió a les proves selectives d'aquesta convocatòria, i únicament computaran fins a aquest moment.  
  
El concurs, que no tindrà caràcter eliminatori, farà referència a aptituds, coneixements i experiència de les persones candidates d'acord amb el barem següent:  
Titulació. 1 punt per estar en possessió o haver abonat els drets per a l'expedició del Màster Oficial Universitari en Infermeria d'Urgències i Emergències, així com qualsevol altre màster oficial el pla d'estudis del qual puga considerar-se equivalent.  
La titulació s'acreditarà amb una còpia del títol acadèmic o del justificant d'haver abonat els drets d'expedició d'aquest.  
Experiència. Fins a un màxim de 14 punts en llocs de treball en qualsevol administració pública o universitat pública, a raó de:  
- 0,10 per cada mes complet de serveis en qualsevol cos, escala o categoria pertanyent al mateix subgrup de titulació que l'escala que es convoca.  
- 0,05 per cada mes complet de serveis en qualsevol cos, escala o categoria pertanyent a altres subgrups de titulació que l'escala que es convoca.  
En cap cas es valorarà l'experiència professional com a personal eventual, tal com s'estableix en l'article 20.10 de la Llei 4/2021, de 16 d'abril, de la Generalitat, de la Funció Pública Valenciana.  
  
L'experiència serà acreditada mitjançant certificat - full de serveis i haurà de contenir tant el subgrup de titulació de la categoria/escala/cos en la qual s'han prestat els serveis com el tipus de règim jurídic o classe de personal empleat públic.  
Coneixements de valencià. Fins a un màxim de 3 punts segons l'escala següent:  
  
Nivell Puntuació  
B1 0,5 punts  
B2 1 punt  
C1 2 punts  
C2 3 punts  
  
  
Es valorarà l'acreditació de coneixements de valencià mitjançant les certificacions recollides en la Normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats, aprovada en Consell de Govern 16.04.2019, BOUA de 17.04.2019 (https://www.boua.ua.es/pdf.asp'pdf=5235.pdf).  
  
La valoració del coneixement del valencià es farà puntuant exclusivament el nivell més alt acreditat, i sempre que no constituïsca un requisit en la convocatòria. En aquest cas, els nivells obtinguts es valoraran igualment, però es restarà la puntuació corresponent al nivell establit com a requisit.  
Idioma estranger. Fins a un màxim de 2 punts. Es valorarà el coneixement d'anglés, segons els nivells del Marc Comú Europeu de Referència per a les Llengües (MCER) especificades. S'acreditarà documentalment d'acord amb el que s'estableix en la normativa per la qual s'estableixen els certificats de coneixement de llengües estrangeres de la Universitat d'Alacant i les equivalències d'altres títols, diplomes i certificats, aprovada en Consell de Govern de 24.02.2022, BOUA de 25.02.2022 (https://www.boua.ua.es/Acuerdos/DescargarAcuerdo/22114).  
En el cas de cursos realitzats pel Centre Superior d'Idiomes de la Universitat d'Alacant, s'haurà d'acreditar l'equivalència d'aquests cursos amb el nivell del MECR. Per a això s'haurà d'adjuntar el títol amb el revers d'aquest, on conste tal circumstància. El personal de la UA també podrà acreditar-la a través del certificat electrònic disponible en UACloud/eAdministració/Tràmits laborals/Certificat de Formació/Certificat, on s'especifica aquesta equivalència.  
La valoració es realitzarà segons la taula següent:  
  
Nivell Puntuació  
A1 0,10 punts  
A2 0,25 punts  
B1 0,75 punts  
B2 1 punt  
C1 1,5 punts  
C2 2 punts  
  
  
Es puntuarà exclusivament el nivell més alt acreditat per a cada idioma, i sempre que no constituïsca un requisit de la convocatòria. En aquest cas, el nivell obtingut es valorarà igualment, però es restarà la puntuació corresponent al nivell establit com a requisit.  
1.6. La qualificació resultant de la totalitat dels exercicis estarà determinada per la suma de puntuacions obtingudes en cadascun d'aquests.  
Amb el resultat definitiu de l'últim exercici de la fase d'oposició, el tribunal exposarà al públic, en els llocs previstos en la base 10, la relació d'aspirants que, per haver superat tots els exercicis eliminatoris, passen a la fase de concurs, i se'ls citarà perquè en el termini de deu dies hàbils comptadors a partir del dia següent al de la publicació d'aquest resultat, presenten còpia de la documentació acreditativa dels mèrits previstos en la base 1.5. Per a això hauran d'accedir al seu expedient d'administració electrònica i adjuntar els documents acreditatius dels mèrits valorables en la fase de concurs en els apartats: Titulació, Experiència, Coneixements de Valencià i Idioma Estranger.  
  
No seran valorats aquells mèrits que no es troben prou acreditats, i no s'admetrà cap documentació presentada fora del termini dels deu dies hàbils establits en el paràgraf anterior.  
1.7. Finalitzat el termini de presentació de documentació establit en la base anterior, el tribunal publicarà, en els llocs previstos en la base 10, la llista provisional de valoracions de la fase de concurs i concedirà un termini de deu dies hàbils comptadors a partir de l'endemà de la data de publicació perquè les persones interessades formulen les reclamacions i les al·legacions que consideren pertinents en relació amb la seua baremació accedint al seu expedient d'administració electrònica.  
  
1.8. Resoltes les reclamacions i al·legacions possibles, el tribunal dictarà resolució que fixarà la relació definitiva d'aspirants que han superat el procés selectiu i que seran proposats per al nomenament com a personal funcionari de carrera.  
Per a la confecció d'aquesta relació se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor, i s'interromprà la relació quan el nombre d'aspirants coincidisca amb el del nombre de places convocades, sense que en cap cas puga contenir un nombre superior al de places convocades.  
No obstant això, i amb la finalitat d'assegurar la cobertura de les vacants convocades, sempre que els òrgans de selecció hagen proposat el nomenament d'igual nombre d'aspirants que el de vacants convocades, quan es produïsquen renúncies o hi concórrega alguna de les causes de pèrdua de la condició de personal funcionari en les persones proposades abans del nomenament o la presa de possessió d'aquestes, l'òrgan convocant requerirà de l'òrgan de selecció una relació complementària d'aspirants aprovats que seguisquen les persones proposades, per al seu possible nomenament com a personal funcionari de carrera.  
Els casos d'empat que es produïsquen es dirimiran de la manera següent:  
1r Els empats es resoldran en favor de les persones amb diversitat funcional. Si l'empat es produeix entre aquestes persones, es resoldrà a favor de qui tinga acreditat un percentatge de discapacitat més gran, i s'atendrà al que disposa l'article 18.6 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
2n Si continua l'empat, l'ordre s'establirà segons la major puntuació obtinguda per cada aspirant en el tercer exercici.  
3r Si es manté l'empat, s'atendrà la major puntuació en el segon exercici.  
4t Si persistira aquest empat, s'atendrà la major puntuació en el primer exercici.  
5è Si continua l'empat, s'atendrà la major puntuació en la fase de concurs.  
6è En cas de persistir l'empat, si aquest fora entre persones de diferent sexe, es dirimirà a favor del sexe que estiga infrarepresentat ateses les instruccions per a resoldre empats en processos selectius, aprovades en Consell de Govern de 26 d'octubre de 2016 (BOUA de 28 d'octubre).  
7è En el cas que l'empat fora entre persones del mateix sexe o no hi haguera infrarepresentació de cap dels gèneres, aquest es dirimirà per ordre alfabètic del primer cognom de les persones aspirants empatades, i s'iniciarà aquest ordre per la lletra determinada en la Resolució dictada per la Conselleria que tinga atribuïda la competència en matèria de funció pública, mitjançant la qual es determine l'ordre d'intervenció de les persones aspirants a totes les proves selectives que es facen durant l'any.  
  
En el cas que el nombre d'aspirants aprovats fora inferior al de places convocades, les sobrants seran declarades desertes.  
  
2. Requisits de les candidates o els candidats  
2.1. Per a ser admès a la realització de les proves selectives, les persones aspirants hauran de reunir els requisits següents:  
2.1.1. Tenir la nacionalitat espanyola, ser nacional dels estats membres de la Unió Europea o estar inclòs en l'àmbit d'aplicació dels tractats internacionals celebrats per la Unió Europea i ratificats per Espanya en què siga aplicable la lliure circulació de treballadors, en els termes establits en l'apartat 1 de l'article 63 de la Llei 4/2021, de 16 d'abril, de la Generalitat, de la funció pública valenciana. També podran participar el cònjuge dels espanyols i dels nacionals d'altres estats membres de la Unió Europea, sempre que no estiguen separats de dret i els seus descendents i els del seu cònjuge sempre que no estiguen separats de dret, siguen menors de vint-i-un anys o majors d'aquesta edat dependents.  
  
2.1.2. Tenir complits els setze anys i no excedir l'edat màxima de jubilació forçosa.  
2.1.3. Estar en possessió del títol que habilite per a exercir la professió regulada d'infermer o infermera.  
2.1.4. Posseir les capacitats i les aptituds físiques i psíquiques que siguen necessàries per a l'acompliment de les funcions o les tasques corresponents.  
2.1.5. No haver sigut separada o separat mitjançant procediment disciplinari de cap administració pública, universitat pública, o òrgan constitucional o estatutari i no trobar-se inhabilitat o inhabilitada penalment per a l'exercici de funcions públiques. En el cas de ser nacional d'un altre Estat, no trobar-se en inhabilitació o en situació equivalent ni haver sigut sotmesa o sotmès a sanció disciplinària o equivalent que impedisca, en el seu Estat, en els mateixos termes l'accés a l'ocupació pública.  
2.1.6. No pertànyer com a personal funcionari de carrera a la mateixa escala objecte de la convocatòria.  
2.2. Tots els requisits enumerats en la base 2.1. hauran de complir-se en el dia de finalització del termini de presentació de sol·licituds i mantenir-los fins al moment de la presa de possessió com a personal funcionari de carrera.  
  
3. Sol·licituds  
3.1. D'acord amb la Instrucció de Secretaria General i de la Gerència de la Universitat d'Alacant per la qual s'estableix l'obligatorietat d'utilitzar mitjans electrònics (https://ssyf.ua.es/va/seleccionpas/documentos/normativa/instruccions-mitjans-electronics-processos-pas.pdf), les persones que vulguen prendre part en aquest procés selectiu presentaran, en el termini de vint dies hàbils comptadors a partir de l'endemà de la data de publicació de l'extracte d'aquesta convocatòria en el Boletín Oficial del Estado, la corresponent sol·licitud, que es formalitzarà a través de la seu electrònica: https://seuelectronica.ua.es/ o en l'adreça següent: https://cvnet.cpd.ua.es/eadmua/Tramites'pIdioma=valenciano, mitjançant la selecció del tràmit establit: Sol·licitud per a oposicions del PAS.  
En aquesta mateixa aplicació haurà d'adjuntar-se la documentació que s'indica en la base 3.3. Haurà d'adjuntar-se escanejada en format JPG, JPEG, PDF, DOC o DOCX. Es recomana una resolució de 200ppp i escaneig en blanc i negre. La grandària màxima de tota la documentació que cal adjuntar no podrà superar els 50 MB.  
Els mitjans electrònics que s'empraran en la tramitació de les sol·licituds seran els determinats en la Seu Electrònica. En la Guia per al tràmit de sol·licitud per a oposicions del PAS, que es troba disponible en la pàgina web del Servei de Selecció i Formació, Selecció i Provisió PAS, pot consultar-se tota la informació relativa al procés de presentació de sol·licituds.  
3.2. Drets d'examen i forma de pagament  
3.2.1. Els drets d'examen seran de 22,50 euros, després d'aplicar la bonificació temporal de l'import de les taxes establit en l'article 2 del Decret llei 2/2022, de 22 d'abril, del Consell per a la reducció temporal de l'import de les taxes pròpies i preus públics de la Generalitat per a fer front a l'impacte de la inflació.  
Podrà abonar-se amb targeta o mitjançant BIZUM directament des de l'aplicació quan es faça la sol·licitud o accedir posteriorment des de l'expedient d'administració electrònica.  
Si no es vol fer el pagament mitjançant targeta o BIZUM, es podrà obtenir la carta de pagament i fer el pagament de les taxes en les entitats financeres: Sabadell, Santander i CaixaBank directament en l'oficina bancària, en els caixers o bé en la banca online.  
3.2.2. D'acord amb l'article 18.1-2. de la Llei 20/2017, de 28 de desembre, de la Generalitat, de taxes, estan exempts del pagament de la taxa establida en el punt anterior:  
a) Les persones aspirants que tinguen reconegut un grau de discapacitat igual al 33 % o superior. Per a gaudir d'aquesta exempció hauran d'adjuntar certificació de la Conselleria d'Igualtat i Polítiques Inclusives o òrgans competents d'altres administracions públiques, que acredite discapacitat igual al 33 % o superior al 33 %.  
b) Els membres de famílies nombroses de categoria especial o de famílies monoparentals de categoria especial. Per a gaudir de l'exempció hauran d'adjuntar a la sol·licitud la fotocòpia de la documentació oficial en vigor que acredite aquesta condició.  
c) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Les persones que estiguen en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.  
3.2.3. D'acord amb el que estableix l'article 18.1-6 de la Llei 20/2017, de 28 de desembre, de la Generalitat, de taxes, gaudiran d'una bonificació del 50 % de la taxa, els membres de famílies nombroses de categoria general o de famílies monoparentals de categoria general.  
  
3.2.4. Si el pagament fet no es correspon amb l'import de la taxa, per a esmenar-ho caldrà fer el pagament de la taxa completa que corresponga i, posteriorment, sol·licitar la devolució de la quantitat abonada inicialment.  
3.2.5. En cap cas el pagament de la taxa serà substitutiu de la presentació dins del termini i en la forma escaient de la sol·licitud.  
3.2.6. Només es tornaran els drets d'examen si el procés selectiu no es fa per causa imputable a l'administració convocant, o en cas de renúncia de la persona aspirant a continuar participant en el procés sempre que aquesta es produïsca durant el termini de presentació de sol·licituds, o que la taxa abonada siga superior, i en aquest cas es retornarà la diferència.  
3.3. Documentació que cal adjuntar a la sol·licitud en l'apartat ?Documents adjunts?, en format JPG, JPEG, PDF, DOC o DOCX, i amb una resolució recomanada de 200ppp i escanejada en blanc i negre:  
3.3.1. Fotocòpia del DNI. Els qui no tinguen la nacionalitat espanyola i tinguen dret a participar en el procés hauran de presentar fotocòpia del document que acredite la seua identitat, edat i nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb el qual tinguen aquest vincle. Així mateix, hauran de presentar una declaració que deixe constància que no s'ha produït una separació de dret del cònjuge i, si escau, del fet que la persona aspirant viu a les seues expenses o està al seu càrrec. La documentació requerida en aquest punt haurà de ser adjuntada en l'apartat ?DNI'o ?Altre document identificatiu?.  
  
3.3.2. En el cas d'exempció del pagament de la taxa o de bonificació d'aquesta, haurà d'adjuntar la documentació requerida en els punts 3.2.2 o 3.2.3 en l'apartat ?Justificant d'exempció / bonificació taxes?.  
3.3.3. Les persones aspirants amb discapacitat igual o superior al 33 % que vulguen fer valdre aquesta condició en el cas que es produïsquen empats, hauran d'adjuntar certificació de la Conselleria d'Igualtat i Polítiques Inclusives o òrgans competents d'altres administracions públiques, que acredite el seu grau de discapacitat en l'apartat ?Justificant exempció / bonificació taxes?.  
3.3.4. Les persones aspirants amb discapacitat que vulguen sol·licitar l'adaptació de temps i/o mitjans per a la realització dels exercicis, hauran d'indicar-ho en la sol·licitud, i serà requisit, en aquest cas, aportar l'informe sobre adaptació de la prova selectiva (temps i/o mitjans), expedit pel centre d'Avaluació de Persones amb Diversitat Funcional de la direcció territorial de la província corresponent. Si no es pot adjuntar en el moment de la presentació de la sol·licitud, es podrà adjuntar fins a la data final d'esmenes a la llista provisional de persones aspirants admeses i excloses. La documentació requerida en aquest punt haurà de ser adjuntada en l'apartat ?Adaptació realització exercicis?.  
  
3.4. Els simples errors de fet que de la sol·licitud pogueren col·legir-se com a aquests, podran esmenar-se en qualsevol moment, d'ofici o a petició de la persona interessada.  
3.5. Les dades de caràcter personal que consten en la sol·licitud seran tractades per la Universitat d'Alacant en el seu caràcter de responsable i incorporades a l'activitat de tractament «160 € Gestió de processos selectius i provisió de llocs de treball». La finalitat d'aquest tractament de dades personals serà la gestió i la resolució de la convocatòria.  
  
La legitimació d'aquest tractament es basa en el compliment d'una missió realitzada en interès públic. Les dades de la persona interessada no podran ser cedides, llevat d'obligació legal. No estan previstes transferències internacionals. Els drets d'accés, rectificació, supressió, entre d'altres, en relació amb el tractament de les dades de la persona interessada, es podran exercir davant del gerent de la Universitat mitjançant sol·licitud amb fotocòpia del document d'identitat, presentada en el Registre General de la Universitat d'Alacant, o bé a través de la Seu Electrònica (https://seuelectronica.ua.es). La universitat ha designat un Delegat de Protecció de Dades, amb el qual es pot contactar a través de l'adreça de correu electrònic (sdy@ch.cb). Així mateix, informem que la persona interessada té dret a presentar una reclamació davant l'AEPD. A més, la UA compta amb una política de privadesa que es pot consultar en el lloc web: https://seuelectronica.ua.es/va/privadesa.html.  
  
4. Admissió d'aspirants  
4.1. Expirat el termini de presentació d'instàncies, la rectora de la Universitat d'Alacant dictarà resolució, que es publicarà en el Diari Oficial de la Generalitat Valenciana i en els llocs previstos en la base 10, que contindrà la relació provisional de persones aspirants admeses i excloses, amb indicació de la causa d'exclusió.  
4.2. Les persones aspirants excloses disposaran d'un termini de deu dies hàbils, comptadors a partir del següent al de la publicació de la resolució en el Diari Oficial de la Generalitat Valenciana, per a poder esmenar el defecte que haja motivat l'exclusió, i accediran al seu expedient en Administració Electrònica.  
En qualsevol cas, per a evitar errors i possibilitar l'esmena dins del termini, les persones aspirants comprovaran, no sols que figuren en la relació provisional de persones aspirants admeses i excloses, sinó que a més els noms i els dígits visibles del DNI consten correctament en aquesta relació.  
4.3. Conclòs aquest termini, es publicarà la resolució en la qual, a més de declarar aprovada la relació definitiva de persones admeses i excloses, s'arreplegarà el lloc, la data i l'hora de començament del primer exercici, amb una antelació mínima de quinze dies hàbils. Aquesta resolució es publicarà en el Diari Oficial de la Generalitat Valenciana i en els llocs previstos en la base 10.  
4.4. En qualsevol moment del procés selectiu, si el tribunal tinguera coneixement que alguna de les persones no té la totalitat dels requisits exigits per aquesta convocatòria, prèvia audiència de la persona interessada, haurà de proposar-ne l'exclusió a la rectora de la Universitat, i li comunicarà, així mateix, les inexactituds o les falsedats formulades per la persona aspirant en la sol·licitud d'admissió a les proves selectives, als efectes procedents.  
Contra l'exclusió de l'aspirant podrà interposar-se recurs d'alçada davant de la mateixa autoritat indicada en el paràgraf anterior.  
  
5. Tribunals  
5.1. Els membres del tribunal i el personal assessor se subjectaran en el seu règim i funcionament al que estableix l'article 15 i següents de la Llei 40/2015, d'1 d'octubre, de règim jurídic del sector públic, a les causes generals d'abstenció i recusació contingudes en aquesta llei i al que preveu l'article 28 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana.  
  
Els membres del tribunal hauran de reunir, a més, els requisits previstos en l'article 67 de la Llei 4/2021, de 16 d'abril, de la Generalitat, de la funció pública valenciana.  
5.2. Prèvia convocatòria de la presidenta o el president, es constituirà el tribunal que requerirà l'assistència de la presidenta o el president i la secretària o el secretari i la de la meitat, almenys, dels membres titulars o suplents.  
5.3. Durant el procés selectiu, el tribunal resoldrà tots els dubtes que puguen sorgir en l'aplicació d'aquestes normes, com també el que s'haja de fer en els casos no previstos.  
5.4. El tribunal podrà disposar la incorporació als seus treballs de personal assessor especialitzat per a les proves corresponents dels exercicis que estimen pertinents i aquest es limitarà a prestar la col·laboració en les especialitats tècniques. La designació d'aquest haurà de comunicar-se a la rectora de la Universitat i fer-se pública.  
5.5. El tribunal qualificador adoptarà les mesures necessàries en aquells casos en què siga necessari, de manera que les persones amb discapacitat gaudisquen de condicions similars per a la realització dels exercicis que la resta de persones participants. En aquest sentit s'establiran, per a les persones amb discapacitat que ho sol·liciten, les adaptacions possibles en temps i mitjans per a la seua realització. Si en qualsevol moment del procés selectiu se suscitaren dubtes al tribunal respecte de la capacitat d'una persona aspirant per a l'acompliment de les activitats habitualment desenvolupades pel personal funcionari de l'escala a la qual es refereixen aquestes proves, podrà recaptar el dictamen corresponent dels òrgans competents de la comunitat autònoma corresponent, i en aquest cas, podrà participar condicionalment en el procés selectiu, que quedaria en suspens la resolució definitiva sobre l'admissió o l'exclusió de les proves fins a la recepció del dictamen.  
5.6. El tribunal qualificador de les proves adoptarà les mesures oportunes per a garantir que els exercicis de la fase d'oposició siguen corregits sense que es conega la identitat del personal aspirant. Seran excloses aquelles persones que tinguen en els fulls d'examen noms, trets, marques o signes que permeten conèixer-ne la identitat.  
  
5.7. El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
5.8. A l'efecte de la comunicació i d'altres incidències, el tribunal tindrà la seu en el Servei de Selecció i Formació de la Universitat d'Alacant, Campus de Sant Vicent, telèfon 399 00 54 00.  
5.9. Els membres del tribunal percebran les gratificacions per assistències fixades en el Decret 24/1997 d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris (DOGV 17.02.1997).  
5.10. El tribunal, titular i suplent, el nomenament del qual es publicarà en el Diari Oficial de la Generalitat Valenciana i en els llocs previstos en la base 10, amb una antelació mínima d'un mes a la data de començament de les proves, estarà compost per: la presidenta o el president, la secretària o el secretari i 3 vocals.  
  
6. Desenvolupament de la fase oposició  
6.1. El primer exercici es farà en el lloc, la data i l'hora que s'establisca en la resolució a què es refereix la base 4.3.  
6.2. Les persones aspirants seran convocades per a cada exercici en crida única. Seran excloses de l'oposició aquelles persones que no hi compareguen i perdran aquest dret encara que es personen en els llocs de celebració una vegada iniciades les proves o per la inassistència a aquestes, encara que siga deguda a causes justificades.  
  
6.3. Excepcions a la base 6.2.  
Es podrà sol·licitar l'ajornament de les proves quan hi concórrega alguna de les circumstàncies següents:  
a) Situació d'embaràs de risc o part.  
b) Víctimes de violència de gènere que no puguen assistir per motius de seguretat.  
Si alguna de les persones aspirants no poguera iniciar o completar el procés selectiu per les causes descrites, podrà sol·licitar l'ajornament de l'exercici corresponent abans del dia establit per a la realització inicial d'aquest, mitjançant escrit dirigit al tribunal a través del procediment d?«Instància Genèrica» disponible en la seu electrònica de la Universitat d'Alacant https://seuelectronica.ua.es/va/registro-electronico.html, i indicarà en l'apartat «EXPOSA» la referència d'aquesta convocatòria i la unitat a què va dirigida: Selecció i Provisió PAS, a l'efecte que el tribunal adopte la decisió que considere oportuna.  
  
Per a ser tinguda en compte, haurà d'acompanyar la justificació acreditativa de la situació en la qual es trobe; si no es pot presentar juntament amb l'escrit de comunicació, s'haurà de fer en els cinc dies hàbils següents.  
Aquesta fase d'oposició no podrà demorar-se de manera que es menyscabe el dret de la resta de les persones aspirants a una resolució del procés selectiu ajustada als temps previstos, fet aquest que haurà de ser valorat pel tribunal. En tot cas, la realització d'aquestes proves ajornades tindrà lloc abans de la publicació de la llista de les persones aspirants que hagen superat el procés selectiu.  
6.4. En el cas de proves orals o d'altres de caràcter individual i successiu, l'ordre d'actuació del personal aspirant serà el determinat en la resolució dictada per la conselleria que tinga atribuïda la competència en matèria de funció pública, mitjançant la qual es determina l'ordre d'intervenció de les persones aspirants a totes les proves selectives que es realitzen durant l'any.  
6.5. En cada exercici, el personal aspirant de nacionalitat espanyola haurà d'acreditar la identitat exclusivament mitjançant la presentació del DNI, permís de conduir, o si escau, del resguard emés per la comissaria de policia en què conste el DNI. Les persones aspirants que no tinguen la nacionalitat espanyola hauran d'acreditar la identitat mitjançant el document original que acredite el NIE, original del passaport o document original que en el país del qual és nacional se li expedisca a aquest efecte. L'incompliment d'aquest requisit determinarà l'exclusió de les proves. En cap cas seran vàlides les còpies o fotocòpies d'aquests documents.  
6.6. En qualsevol moment les persones aspirants podran ser requerides pels membres del tribunal amb la finalitat d'acreditar la identitat.  
  
6.7. El personal aspirant haurà d'observar en tot moment les instruccions dels membres del tribunal o del personal ajudant o assessor durant la celebració de les proves, amb vista al desenvolupament adequat d'aquestes.  
6.8. Després de la realització de cadascuna de les proves, el tribunal farà pública, en els llocs previstos en la base 10, la llista d'aspirants que les hagen superades.  
6.9. La publicació dels successius anuncis de celebració del segon i els altres exercicis la farà el tribunal en els llocs previstos en la base 10, amb dos dies, almenys, d'antelació a l'assenyalada per a la iniciació d'aquests. Quan es tracte del mateix exercici, l'anunci de celebració es farà, almenys, amb vint-i-quatre hores d'antelació.  
  
  
7. Llista de persones aspirants aprovades  
Finalitzat el procés selectiu, el tribunal remetrà a la rectora, per a la publicació mitjançant resolució en el Diari Oficial de la Generalitat Valenciana i en els llocs previstos en la base 10, la relació definitiva de persones aspirants que hagen superat el procés selectiu per ordre de puntuació total, confeccionada segons el que preveu la base 1.8 d'aquesta convocatòria i que seran proposades per al nomenament com a personal funcionari de carrera, que en cap circumstància podrà ser superior al de places convocades.  
  
8. Presentació telemàtica de documents i nomenament de personal funcionari  
8.1. Publicada en el Diari Oficial de la Generalitat Valenciana la relació definitiva de les persones aspirants que hagen superat el procés selectiu, aquestes, en el termini de vint dies hàbils comptadors des del següent al de la publicació, hauran de presentar, mitjançant el tràmit d'instància genèrica disponible en la Seu Electrònica de la Universitat d'Alacant, la documentació següent:  
a) DNI, o certificació de naixement expedit per l'organisme oficial corresponent, escanejat i annexat a aquesta instància. Les qui no tinguen la nacionalitat espanyola hauran d'annexar, escanejat, el document que n'acredite la nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb el qual tinguen aquest vincle. Així mateix, hauran de presentar declaració jurada o promesa que no hi ha una separació de dret del cònjuge i, si escau, del fet que la persona aspirant viu a les seues expenses o està al seu càrrec.  
b) Autorització perquè la Universitat d'Alacant obtinga la verificació de la inscripció en el Registre Nacional de Títols (RNT), mitjançant la generació del codi corresponent, del títol acadèmic exigible segons aquesta convocatòria, o certificació acadèmica que acredite haver fet tots els estudis per a l'obtenció d'aquest i document justificatiu d'haver abonat els drets per a l'expedició del títol, si aquest títol es troba en procés de ser registrat en el RNT. El codi d'autorització, que s'ha d'annexar a la instància, s'obté en alguna de les adreces següents:  
  
- En cas de titulacions no universitàries oficials espanyoles:  
http://www.educacionyfp.gob.es/ca/servicios-al-ciudadano/catalogo/general/20/202363/ficha/202363.html  
- En cas de titulacions universitàries oficials espanyoles:  
http://www.educacionyfp.gob.es/ca/servicios-al-ciudadano/catalogo/general/99/997950/ficha.html  
En el cas de titulacions obtingudes a l'estranger, haurà de presentar-se, a més de l'autorització perquè la Universitat puga consultar el títol, la credencial que n'acredite l'homologació o l'equivalència.  
c) Declaració jurada de no haver sigut separada o separat, mitjançant procediment disciplinari de cap administració pública, universitat pública, o òrgan constitucional o estatutari, com també de no trobar-se inhabilitada o inhabilitat penalment per a l'exercici de les funcions públiques, segons el model que apareix com a annex II. Els qui no tinguen la nacionalitat espanyola hauran de fer, a més, declaració jurada de no trobar-se inhabilitades o inhabilitats o en situació equivalent ni haver sigut sotmesa o sotmès a sanció disciplinària o equivalent que impedisca, en el seu Estat, en els mateixos termes, l'accés a l'ocupació pública segons model que figura com a annex III a aquesta convocatòria.  
  
d) Certificat mèdic, escanejat i annexat, que acredite tenir les capacitats i aptituds físiques i psíquiques que siguen necessàries per a l'acompliment de les funcions corresponents. A aquest efecte, els reconeixements els farà el Servei de Prevenció de la Universitat d'Alacant.  
  
e) L'acreditació dels coneixements de valencià que disposa l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, es farà aportant la declaració que figura com a annex IV d'aquesta convocatòria, acompanyada, si escau, de l'acreditació de coneixements de valencià, mitjançant les certificacions establides per la normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats. Qui no estiga en possessió del nivell de coneixements exigit, quedarà compromesa o compromès a assistir als cursos de perfeccionament que a aquest efecte s'organitzen.  
  
f) Les persones aprovades que hagen fet valdre la condició de discapacitades, qualsevol que siga el contingent o torn pel qual hi hagen accedit, hauran de presentar a més dels documents anteriors, certificació electrònica o en defecte d'això escanejada i annexada, de la Conselleria d'Igualtat i Polítiques Inclusives o òrgan competent d'altres administracions públiques que acredite aquesta condició en grau igual o superior al 33 %, com també l'informe de capacitat per a exercir les tasques i funcions corresponents a l'escala. En el supòsit de participar pel contingent reservat a persones amb diversitat funcional de caràcter intel·lectual, a més hauran d'annexar escanejat, el dictamen tècnic facultatiu en el qual es catalogue la discapacitat acreditada com a intel·lectual.  
  
g) Acreditació mitjançant document electrònic de qualsevol altre requisit establit en la base 2.1 no recollit en els apartats anteriors.  
  
8.2. Els qui tinguen la condició de personal funcionari de carrera o de personal laboral de plantilla estaran exemptes de justificar documentalment les condicions i altres requisits ja provats per a obtenir el seu anterior nomenament, i hauran de presentar certificació del ministeri o organisme del qual depenguen per a acreditar aquesta condició.  
8.3. Els qui, dins el termini fixat i excepte els casos de força major, no presenten la documentació o de l'examen d'aquesta es deduïra que manca d'algun dels requisits assenyalats en la base 2.1, no podran ser nomenats personal funcionari de carrera i quedaran anul·lades les seues actuacions, sense perjudici de la responsabilitat en què hagueren incorregut per falsedat en la sol·licitud inicial.  
8.4. Transcorregut el termini de presentació de documentació, es dictarà resolució, que serà publicada en el Diari Oficial de la Generalitat Valenciana, i es nomenaran com a personal funcionari de carrera de l'escala convocada.  
Amb la finalitat d'assegurar la cobertura de les places convocades, quan es produïsquen renúncies de les persones seleccionades abans del nomenament o de la presa de possessió, o en el cas que aquestes no compliren els requisits exigits o no presentaren la documentació referida en la base 8.1 en termini, la rectora podrà requerir al tribunal una relació complementària de les persones que seguisquen les proposades per al possible nomenament d'aquestes com a personal funcionari de carrera.  
8.5. La presa de possessió de les persones aspirants aprovades tindrà lloc en el termini d'un mes comptador des de la data de publicació del nomenament en el Diari Oficial de la Generalitat Valenciana.  
  
9. Borsa de treball  
La borsa de treball es formarà tal com s'estableix en el primer paràgraf de l'article 3 del Reglament de confecció de borses de treball de la Universitat d'Alacant, amb el personal aspirant que haja superat algun dels exercicis que constitueixen el procés selectiu, segons l'ordre de prioritat resultant del total de la puntuació obtinguda, inclosa la fase de concurs, en el cas de les persones que hi arriben, i amb preferència d'aquelles que hagen aprovat un major nombre d'exercicis. En el cas d'empat s'aplicaran els mateixos criteris de desempat tinguts en compte en l'elaboració de la relació d'aspirants que han superat el procés selectiu. En aquesta relació, s'inclourà, cada vint persones, una persona discapacitada atenent l'acord adoptat en el si de la Mesa negociadora per a afavorir la integració de les persones discapacitades.  
  
  
10. Informació i notificacions al personal aspirant  
D'acord amb el que preveu l'article 45.1 b) de la Llei 39/2015, d'1 d'octubre, les publicacions detallades en aquestes bases, com també la informació d'altres actes que es deriven d'aquesta convocatòria i que requerisquen publicació, inclosos els recursos en via administrativa, es faran en Seu Electrònica, en l'apartat «Altres documents generals de l'expedient de l'aspirant associat a aquesta convocatòria» i podran consultar-se, a títol informatiu, en la direcció de la pàgina web del Servei de Selecció i Formació https://ssyf.ua.es/va/seleccionpas/oposiciones/actual/oposicions.html, fet que substitueix la notificació a les persones interessades i produeix els mateixos efectes.  
  
En el cas d'haver de fer alguna notificació individual, es farà a través del sistema de notificació electrònica de la UA.  
  
11. Norma final  
Contra aquesta resolució i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.  
  
Davant de les actuacions definitives del tribunal, es podrà interposar un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs es podrà interposar davant de l'òrgan que va dictar l'acte que s'impugna o davant de la rectora com a òrgan competent per a resoldre'l.  
No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit, sí que seran susceptibles del recurs corresponent.  
  
Alacant, 25 de maig de 2022.- La rectora, p. d. (Resolució de 15.01.2021), el gerent: Francesc Vañó Beneyto.  
   
  
ANNEX I  
Temari  
  
Part I  
Tema 1. La Constitució Espanyola de 1978: Títol Preliminar i Títol I (Dels drets i deures fonamentals).  
Tema 2. L'Estatut d'Autonomia de la Comunitat Valenciana: Títol I (La Comunitat Valenciana) i Títol III (La Generalitat).  
Tema 3. Reglament de seu electrònica de la Universitat d'Alacant. Reglament de registre electrònic de la Universitat d'Alacant.  
Tema 4. Reglament de procediment, document i expedient electrònic. Reglament de notificació electrònica de la Universitat d'Alacant.  
  
Tema 5. Llei 39/2015, d'1 d'octubre, del procediment administratiu comú de les administracions públiques: Títol Preliminar (Disposicions generals), Títol I (Dels interessats en el procediment), Títol II (De l'activitat de les administracions públiques), Títol III (Dels actes administratius), Títol IV (De les disposicions sobre el procediment administratiu comú) i Títol V (De la revisió dels actes en via administrativa).  
Tema 6. Llei 40/2015, d'1 d'octubre, de règim jurídic del sector públic: Títol Preliminar (Disposicions generals, principis d'actuació i funcionament del sector públic) i Títol III (Relacions interadministratives)  
Tema 7. Llei 4/2021, de 16 d'abril, de la Generalitat, de la funció pública valenciana: Títol I (Objecte, principis i àmbit d'aplicació de la llei), Títol III (Personal al servei de les administracions públiques), Capítol II (Ordenació dels llocs de treball) del Títol IV, Títol V (Naixement i extinció de la relació de servei) i Títol VI (Drets, deures i incompatibilitats del personal empleat públic).  
  
Tema 8. Llei orgànica 3/2007, de 22 de març, per a la igualtat efectiva de dones i homes: Títol Preliminar (Objecte i àmbit de la llei), Títol I (El principi d'igualtat i la tutela contra la discriminació); Capítol I (Principis generals); articles 23, 24 i 25 del Capítol II (Acció administrativa per a la igualtat) del Títol II; Capítol I (Igualtat de tracte i oportunitats en l'àmbit laboral), Capítol II (Igualtat i conciliació); Capítol III (Els plans d'igualtat de les empreses i altres mesures de promoció de la igualtat) del Títol IV; Capítol I (Criteris d'actuació de les administracions públiques) del Títol V.  
  
Tema 9. Llei orgànica 3/2018 de 5 de desembre, de protecció de dades personals i garantia dels drets digitals: Títol I (Disposicions generals), Títol II (Principis de protecció de dades) i Títol III (Drets de les persones).  
Tema 10. Llei orgànica 6/2001, de 21 de desembre, d'universitats: Títol preliminar (De les funcions i autonomia de les universitats), Títol I (De la naturalesa, creació, reconeixement i règim jurídic de les universitats) i Títol IV (Coordinació, cooperació i col·laboració universitària).  
  
Tema 11. Decret 25/2012, de 3 de febrer, del Consell, pel qual s'aproven els Estatuts de la Universitat d'Alacant: Títol Preliminar (Naturalesa, principis i finalitats), Títol I (De l'estructura de la Universitat d'Alacant), Títol II (Del govern i representació de la Universitat), Títol III (De les activitats de la Universitat), Títol IV (De la comunitat universitària) i Títol V (Del règim econòmic i financer).  
  
Tema 12. Normativa que regula la jornada de treball, horaris, permisos, llicències i vacances del PAS de la Universitat d'Alacant.  
  
Parte II  
Tema 13. Teories i models d'Infermeria: Classificacions de les teories i models, classificació de Kérouac i Cols segons paradigma, orientació i escola. Florence Nightingale - Teoria de l'entorn. Hildegard Peplau - Teoria de les relacions interpersonals. Virgínia Henderson - Definició d'infermeria. Dorothea Orem - Teoria del dèficit d'autocura. Martha Rogers - Model dels éssers unitaris. Callista Roy - Model d'adaptació 1971.  
Tema 14. El procés d'atenció d'infermeria (PAE): Els seus orígens, avantatges, conceptes, fases, objectius i característiques. NOC i el NIC. Diagnòstics i aprèn a formular-los segons la taxonomia NANDA.  
Tema 15. Infermeria quirúrgica: L'anestèsia: els tipus i les característiques de cadascuna, els fàrmacs més utilitzats, els seus efectes adversos i antídots.  
Tema 16. Atenció Primària de Salut: Diferències entre l'atenció domiciliària i l'hospitalització domiciliària, i també les desigualtats en salut.  
Tema 17. Infermeria familiar i comunitària: Les característiques, les funcions i l'organització d'aquesta a nivell territorial.  
Tema 18. Malalties cròniques en AP (1): Actuacions de l'infermer o infermera davant de: l'exacerbació de l'EPOC, la pneumònia adquirida en la comunitat, el control de l'INR (temps de Protrombina) i el pacient polimedicat.  
Tema 19. Malalties cròniques en AP (2): La Diabetis Mellitus, insuficiència cardíaca, obesitat, sobrepès i el càncer de còlon. Estratègies de prevenció i garbellat d'aquestes entitats, diagnòstic i tractament.  
  
Tema 20. Malalties cròniques en AP (3): Les eines per a calcular el risc cardiovascular. Quines variables té en compte la taula SCORE. Model transteòric del canvi de Prochaska i Diclemente.  
Tema 21. Malalties cròniques en AP (4): Característiques de les malalties cròniques. Malalties cròniques més prevalents en el nostre medi. Model de Kàiser Permanent. Estratègia nacional per a tractar la cronicitat.  
Tema 22. Promoció i educació per a la salut: Determinants de salut segons Lalonde, Tarlov, OMS i socials. Desigualtats de salut: conceptes i estratègies d'acció. Intervenció en salut en col·lectius vulnerables i elaboració del mapa de risc social.  
Tema 23. Cures d'infermeria (1): La valoració mental i social mitjançant el test de Pfeiffer, escala geriàtrica de depressió de Yesavage i escala de Zarit.  
Tema 24. Cures d'infermeria (2): La valoració integral, la valoració funcional i les escales principals d'aquestes, l'índex de Barthel i l'escala de Lawton i Brody.  
Tema 25. Salut mental: Els trastorns mentals més prevalents en el nostre medi, trastorns del curs del pensament (TP), característiques i processos orgànics relacionats.  
Tema 26. Trastorns psicòtics: L'esquizofrènia i el trastorn delirant o paranoia, manifestacions clíniques.  
Tema 27. Trastorns neuròtics: Trastorns somatomorfs, dissociatius, facticis, del control dels impulsos i simulació, manifestacions clíniques. Els trastorns d'ansietat, el TOC i els trastorns per estrès posttraumàtic i estrès agut. Manifestacions clíniques d'aquests.  
  
Tema 28. Trastorns de l'estat d'ànim: El trastorn depressiu major i el trastorn bipolar, manifestació clínica dels dos.  
Tema 29. Trastorns de personalitat: Personalitats: Paranoide, esquizotípic, esquizoide, límit, antisocial, narcisista, histriònic, obsessiu i dependent; manifestacions clíniques.  
Tema 30. Trastorns per abús de substàncies: Trastorns relacionats amb opiacis, cocaïna i cànnabis; manifestacions clíniques i tractament d'urgència en situació de sobredosi.  
Tema 31. Aparell digestiu: Semiologia de l'aparell digestiu. Dèficit vitamínic. Anèmies nutricionals.  
Tema 32. Introducció a la farmacologia: Les vies d'administració de fàrmacs més importants i les seues consideracions. El concepte farmacodinàmica i la farmacocinètica.  
Tema 33. Analgèsics i antiinflamatoris (1): Fàrmacs coadjuvants per al tractament del dolor neuropàtic i la migranya, els anestèsics locals i el tractament de la febre.  
Tema 34. Analgèsics i antiinflamatoris (2): Analgèsics opioides, classificació, indicacions i les seues reaccions adverses, farmacocinètica i farmacodinàmica d'aquests.  
Tema 35. El dolor: Valoració i el tractament d'aquest amb analgèsics, antitèrmics purs i antiinflamatoris no esteroides.  
Tema 36. Antimicrobians: Els antivírics més utilitzats i les seues peculiaritats. Antibiòtics; els ß-lactàmics, els efectes secundaris principals i les contraindicacions d'aquests.  
Tema 37. Depressors del sistema nerviós central: Els hipnòtics, antidepressius, anticonvulsius antiparkinsonians i neurolèptics: mecanisme d'acció i efectes secundaris més freqüents.  
Tema 38. Fàrmacs del sistema endocrí: La insulina, els antidiabètics orals i els glucocorticoides: mecanisme d'acció i efectes secundaris més freqüents, i teràpies antagonistes en situacions d'urgència.  
  
Tema 39. Anticoagulants, antiagregant i fibrinolítics: Etapes de coagulació i factors de coagulació. Antiagregants i fibrinolítics, indicacions i les diferències en el mecanisme d'acció d'aquests.  
Tema 40. Cardiovascular: Aparell cardiovascular, l'anatomia del sistema vascular arterial i venós, sistema limfàtic. Sistema venós Porta.  
  
Tema 41. Fisiologia de l'aparell cardiovascular: Excitabilitat, origen i conducció de l'activitat elèctrica del cor: Potencial d'acció cardíac. Pols arterial i venós i els sorolls cardíacs. El pols bisferiens.  
  
Tema 42. Cardiopatia isquèmica: Síndrome coronària aguda amb elevació del segment ST i sense. L'angina de pit estable, causes i prevenció, diagnòstic i tractament.  
Tema 43. Insuficiència cardíaca: Fisiopatologia i classificació, el diagnòstic i el tractament. La causa principal d'IC. Diferències entre la IC dreta i IC esquerra. Funcionament de la pilota de contrapulsació intraaòrtica.  
Tema 44. Hipertensió arterial: Etiologia, classificació i repercussions orgàniques. Diagnòstic i tractament. El sistema renina-angiotensina-aldosterona. Patologia vascular perifèrica, diagnòstic i tractament en membres inferiors.  
Tema 45. Anatomofisiologia del sistema nerviós: Anatomia del SNC; cervell, diencèfal, troncoencèfal, cerebel, parells cranials i espinals. La neurona, sinapsi, les cèl·lules de la neuròglia i les seues funcions, les meninges i els ventricles cerebrals.  
Tema 46. Les malalties neurodegeneratives: La malaltia d'Alzheimer i Parkinson, manifestacions clíniques i mesures terapèutiques.  
  
Tema 47. Les malalties cerebrovasculars: Classificació, etiologia, factors de risc, diagnòstic, tractament i prevenció primària.  
Tema 48. El coma: L'escala de Glasgow.  
Tema 49. Anatomofisiologia respiratòria: Definició d'hipoxèmia, hipercapnia i insuficiència respiratòria; patologies principals causants d'insuficiència respiratòria aguda, a nivell de respiració artificial, difusió i perfusió respiratòria. Estudi espiromètric. Definició de volum corrent, volum residual, capacitat vital, capacitat vital forçada.  
Tema 50. La semiologia respiratòria: Hemoptisi, dispnea, sibilàncies, acropàquies, respiració paradoxal, respiració de Kussmaul, respiració de Cheyne-Stokes i respiració atàxica de Biot.  
Tema 51. La malaltia pulmonar obstructiva crònica o EPOC: Etiologia de l'EPOC, signes, símptomes, diagnòstic diferencial amb asma, i tractament de les aguditzacions. TBC, diagnòstic i tractament.  
Tema 52. Asma: Fisiologia de l'asma, els fàrmacs d'aplicació en cada escaló del tractament.  
Tema 53. Epidemiologia: Tipus i mesures epidemiològiques. Estudi descriptiu: objectiu, avantatge i inconvenients. Estudi analític: objectius, avantatges i inconvenients.  
Tema 54. RCP: Cadena de supervivència, RCP bàsica i instrumental. Desfibril·lador extern semiautomàtic: Decret 159/2017, de 6 d'octubre, del Consell, pel qual es regula la instal·lació i ús de desfibril·ladors automàtics i semiautomàtics externs fora de l'àmbit sanitari, a la Comunitat Valenciana. DOVACE, obstrucció de la via aèria per cos estrany. Normes generals en el maneig de l'oxigenoteràpia, màscara Venturi, cànules o ulleres nasals; flux O2, concentració d'O2. Inhaladors: via d'administració de medicaments, avantatges i desavantatges, cambres d'inhalació: avantatges i desavantatges.  
Tema 55. Cures en infermeria: Classificació de les cremades, segons profunditat i gravetat. Cures generals del pacient amb cremades. Dolor: normes adequades per al tractament del dolor crònic. Escala analgèsica de l'OMS. Fàrmacs en el tractament del dolor. Embenatges: Tipus, cures d'aquests i efectes adversos de l'aplicació. Catèters perifèrics: Tipus, criteris d'elecció, contraindicacions Escala de Maddox, flebitis i extravasacions. Ferides i úlceres: carro de cures, vigilància de la pell, cura de la ferida, cura seca, cura en ambient humit, úlceres de pressió i úlceres vasculars.   
  
Notes:  
1. La normativa legal que empara el contingut d'aquests temes és la que es trobe en vigor en el moment de la publicació d'aquesta convocatòria en el Diari Oficial de la Generalitat Valenciana.  
  
  
  
ANNEX II  
Declaració que ha de presentar tot el personal aspirant aprovat  
  
(Nom i cognoms) ...   
amb domicili a ...   
i document nacional d'identitat número ...  
  
Declara, a l'efecte de ser nomenada o nomenat personal funcionari de l'escala ...   
  
Que no ha sigut separat/da mitjançant procediment disciplinari de cap administració pública, universitat pública o òrgan constitucional o estatutari i que no està inhabilitat/da penalment per a l'exercici de les funcions públiques.  
  
..., ... de ... de 20...  
  
  
ANNEX III  
Declaració que ha de presentar, a més, tot el personal aspirant aprovat la nacionalitat del qual no siga l'espanyola  
  
(Nom i cognoms) ...   
amb domicili a ...   
i document nacional d'identitat número ...  
  
Declara, a l'efecte de ser nomenada o nomenat personal funcionari de l'escala ...  
  
Que no està inhabilitada o inhabilitat o en situació equivalent, ni es troba sotmesa o sotmès a sanció disciplinària o equivalent que impedisca, en el seu Estat i en els mateixos termes, l'accés a l'ocupació pública.  
  
  
..., ... de ... de 20...  
  
  
  
ANNEX IV  
Declaració sobre l'acreditació de coneixements de valencià  
  
(Nom i cognoms) ...  
amb domicili a ...  
i document nacional d'identitat número ...  
  
Declara, a l'efecte de ser nomenada o nomenat personal funcionari de l'escala ...  
  
 Que compleix el nivell de coneixements de valencià exigit en l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i haurà d'aportar l'acreditació de coneixements de valencià mitjançant les certificacions establides per la normativa per la qual s'estableixen els certificats de coneixement de valencià que expedeix el Servei de Llengües de la Universitat d'Alacant i les equivalències d'altres títols, diplomes i certificats, segons aquest detall:  
- Certificat de nivell C1 per a accedir als subgrups A1 o A2.  
- Certificat de nivell B1 per a accedir als subgrups C1 o C2.  
  
 Que, en cas de no estar en possessió del nivell de coneixements exigit, es compromet a assistir als cursos de perfeccionament que a aquest efecte s'organitzen.  
  
..., ... de ... de 20...